Knut Torbjørn Eggen

Knut Torbjørn Eggen (1960–2012) var en norsk fotballtrener og tidligere fotballspiller. Han trente Fredrikstad Fotballklubb opp til 1. divisjon i 2002 og deretter til Eliteserien i 2003 og endte med å vinne cupfinalen 2006, noe som ble hans siste kamp for klubben. Fra 1. august 2007 ble han ansatt som sportsdirektør i Rosenborg, en stilling han hadde til sommeren 2008. Fra 1. august 2008 var Eggen fotballtrener på Wang Toppidrett i Moss. 1. desember 2008 gikk Eggen inn i stillingen som utviklingsansvarlig i Moss Fotballklubb.

 Bakgrunn 
Knut Torbjørn Eggen var sønn av suksess-treneren Nils Arne Eggen. Foreldrene var kun 19 år gamle og nettopp ferdige med videregående ved fødselen. Han vokste opp tett på sin fars interesser. Faren hadde vært en habil kombinertløper i sin ungdom, og sønnen begynte med langrenn og skihopp. Som sin far tok han også lærerutdannelse, men det var fotball som preget livet for familien Eggen. 

Eggen ble selv en habil fotballspiller, men nådde større meritter som trener. Han var de siste årene ekspertkommentator og stod for kampanalyser for TV-kanalen Viasat 4.

 Karriere som spiller 
Som spiller spilte Eggen for Orkdal Idrettslag, Rosenborg Ballklub og Aalesunds Fotballklubb. For Rosenborg spilte han 280 obligatoriske kamper fra 1978 til 1991, og ble seriemester tre ganger, i 1985, 1988 og 1990. I 1978, da Rosenborg spilte i 2. divisjon, ble han toppscorer for klubben med ti mål. Han spilte 43 kamper på aldersbestemte landslag og fire kamper på det norske .

KlubbKamper*Mål*Periode Rosenborg221 i Eliteserien10 i Eliteserien1978–1991 Aalesund---

 Karriere som trener 
I 2005 ble Egil Olsen ansatt som hovedtrener i Fredrikstad, mens Knut Torbjørn Eggen fortsatte som assistenttrener. Da Olsen trakk seg fra stillingen av helsemessige årsaker i august samme år, ble Eggen nok en gang hovedtrener i FFK. Han gikk av som hovedtrener for Fredrikstad 17. desember 2006.

Knut Torbjørn Eggen var tidligere trener for Aalesund og Moss Fotballklubb og han hadde den høyeste trenerutdannelsen som tilbys i Norge. 

1. august 2007 ble han ansatt som ny sportsdirektør i RBK, etter at mangeårig sportsdirektør i Rosenborg, Rune Bratseth, bestemte seg for å slutte i jobben. I desember 2007 ble Eggen sykmeldt, og 27. mai 2008 ble det kjent at han hadde sagt opp sin stilling i RBK.

Fra 1. august 2008 var Eggen fotballtrener på Wang Toppidrett i Moss, sammen med blant andre Tor Trondsen og Rune Tangen. Disse to arbeidet han også sammen med i Moss Fotballklubb. 1. desember 2008 gikk Eggen inn i stillingen som utviklingsansvarlig i Moss Fotballklubb, hvor Trondsen og Tangen allerede var ansatt som henholdsvis markedsfører og assisterende trener. Eggens arbeidsoppgaver gikk i hovedtrekk ut på å forbedre talentsatsningen, knytte sterkere bånd til Wang Toppidrett og generelt øke klubbens profilering og profesjonalisering. Han ledet også én trening i uka for klubbens A-lag.

Tidlig i 2010 gikk han inn som trener for Norges G19-landslag i fotball.  

KlubbPeriodeDivisjonPlasseringMerknader Aalesund1994–1996- Moss19971. divisjon2 opprykk til Eliteserien Moss1998Eliteserien9 - Moss1999Eliteserien10 - Moss2000Eliteserien9 - Moss2001Eliteserien10 - Fredrikstad20022. divisjon126 kamper - 63 poeng - Opprykk til 1. divisjon Fredrikstad20031. divisjon230 kamper - 62 poeng - Opprykk til Eliteserien Fredrikstad2004Eliteserien1026 kamper - 32 poeng Fredrikstad2005Eliteserien1126 kamper - 31 poeng - Overtok etter Egil Olsen i slutten av sesongen. Fredrikstad2006Eliteserien826 kamper - 32 poeng Fredrikstad2006NM i fotball for menn1Vant Cupfinalen 3 - 0 mot Sandefjord FK

 Meritter 
Rosenborg
 1. divisjon (Eliteserien) (3): 1985, 1988 og 1990
 NM i fotball for menn (2): 1988 og 1990

Fredrikstad
 NM i fotball for menn (1): 2006

 Privatliv 
Eggen hadde problemer med angst gjennom mesteparten av livet. Dette ble kjent allerede i 1988, da han fortalte at han ikke deltok i cupfinalen på grunn av sykdommen. Han snakket om sykdommen i en rekke intervjuer.

Knut Torbjørn Eggen ble funnet død i sitt hjem 20. februar 2012. Dødsårsaken ble først ikke offentlig kjent. Faren Nils Arne Eggen fortalte senere at sønnens tilstand gradvis ble verre mot slutten av livet hans, og at han «var mer redd for å leve enn å dø.»

Eggen var onkel til fotballspilleren Christian Eggen Rismark og håndballspilleren Lars Eggen Rismark.

 Bibliografi 


 Referanser 

 Eksterne lenker 


Kategori:Norske fotballspillere
Kategori:Norske landslagsspillere i fotball for herrer
Kategori:Norske fotballtrenere
Kategori:Norske pedagoger
Kategori:Deltakere for Norge under Sommer-OL 1984
Kategori:Fotballspillere under Sommer-OL 1984
Kategori:Ekspertkommentatorer (sport)
Kategori:Fotballspillere for Rosenborg BK
Kategori:Fotballspillere for Aalesunds FK
Kategori:Fotballtrenere for Aalesunds FK
Kategori:Fotballtrenere for Moss FK
Kategori:Fotballtrenere for Fredrikstad FK
Kategori:Personer fra Orkdal kommune
Kategori:Norgesmestere i fotball